George Wallington

George Wallington (* 27. Oktober 1924 in Palermo, Sizilien as Giorgio Figlia; † 15. Februar 1993 in  Cape Coral, Miami) weer en US-amerikaansch Jazzpianist un -komponist. 

 Leven un Warken 

Een Johr nah sien Gebort is sien Familie in de USA emigreert, wo he vun sien Vader all fröh Gesangsünnerricht kreeg. Wallington speel mit söss Johren Vigelien un Mandolien un mit negen Johr Klaveer. 

1940 wurr he Beropsmusiker. Bald speel he in dat Quintett vun Dizzy Gillespie un Oscar Pettiford in Onyx Club (Winter 1943-44), ansluutend speel he bit 1953 mit Joe Marsala, Charlie Parker, Serge Chaloff, Allen Eager, Stan Getz, Terry Gibbs, Brew Moore, Al Cohn, Gerry Mulligan, Zoot Sims, Red Rodney un Lionel Hampton. He nehm mit eegen Trios Platten för Savoy un för Blue Note up. Tüschen 1954 un 1960 hett he Bands in New York leit, to de Musikers as Donald Byrd, Jackie McLean und Phil Woods hörrn dee; mit de nehm he Platten för Prestige un Atlantic up. 1960 truck he sück ut dat Musikleven torüch, um in dat Familienünnernehmen to arbeiten. In de 1980ern kehr he noch eenmal up de  Szene torüch, um een Plaat uptonehmen un eenig Konzerte to geven. 

Sien Speelwies is stark an Bud Powell orienteert. To Wallington sien bekanntst Kompositschoonen hörrn de Standards "Lemon Drop" und "Godchild". Dorneben komponeer he mit Buddy Goodman de Titel "Way of There" und "My April Heart".

 Diskographie (Utwahl) 

 The George Wallington Trio (Savoy, 1949-51) mit Kai Winding, Gerry Mulligan, Max Roach
 The George Wallingon Trios (OJC, 192-53) mit Charles Mingus, Oscar Pettiford, Max Roach, Curly Russell
 Trios (RCA Vogue, 1954) mit Pierre Michelot
 Live At The Café Bohemia (OJC, 1955) mit Donald Byrd, Jackie McLean
 Jazz For The Carriage Trade (OJC, 1956) mit Phil Woods 
 The New York Scene (OJC, 1957)
 Jazz At Hotchkiss (Savoy, 1957) mit Donald Byrd, Phil Woods
 The Pleasure Of A Jazz Inspiration (VSOP, 1985) piano solo

As Sideman

 Serge Chaloff: We the People Bop (Cool & Blue, 1946-49)
 Al Cohn: Cohn´s Tones (Savoy, 1950, 1954)
 Stan Getz: Early Getz (OJC, 1949-53)
 Gerry Mulligan: Mulligan Plays Mulligan (OJC, 1951)
 Annie Ross: Annie Ross Sings (OJC, 1952)
 Lionel Hampton: Oh! Rock (Natasha, 1953)
 Bobby Jaspar: Bobby Jaspar with George Walligton, Idrees Sulieman (OJC, 1957)

Born
Biographie vun Scott Yanow
MusicWeb Encyclopaedia of Popular Music
Richard Cook, Jazz Encyclopedia. London 2007 ISBN 978-0-141-02646-6
Richard Cook& Brian Morton, The Penguin Guide To Jazz, New Edition 1994  
Richard Cook & B. Morton, The Penguin Guide To Jazz On CD, Sixth Edition,  London, Penguin, 2002 ISBN 0-14-051521-6

Weblenken
 DNB-Katalog
 Personennaamdatei

Kategorie:Mann
Kategorie:Börger von de USA
Kategorie:Jazzmusiker
Kategorie:Komponist (Jazz)
Kategorie:Boren 1924
Kategorie:Storven 1993